ریلوے کی وزارت
’آزادی کی ریل گاڑی اور اسٹیشنز‘ کی ہفتہ وار تقریبات کی اختتامی تقریب
پارلیمانی امور کے وزیر نے ’آزادی کی ریل گاڑی اور اسٹیشنز‘ کے یادگاری ہفتے کی تقریبات کی اختتامی تقریب میں شرکت کی
بھارت گورو دویا کاشی آدی اماواسیہ ایکسپریس ریل گاڑی کو مدورئی سے ویڈیو کانفرنسنگ کے ذریعے ہری جھنڈی دکھا کر روانہ کیا گیا
مورخہ 18 جولائی سے 23 جولائی تک ہفتہ بھر کی تقریبات کے دوران، مختلف مقامات پر، مجاہدین آزادی کو خراج تحسین پیش کیا گیا
ہندوستانی ریلویز میں نکڑ ناٹک، پربھات پھیریاں اور نمائشیں منعقد کیں
فریڈم اسٹیشنز کے طور پر 75 ریلوے اسٹیشنوں اور 27 ٹرینوں کو اسپاٹ لائٹنگ کے لیے شناخت کیا گیا
پارلیمانی امور کے وزیر جناب پرہلاد جوشی، ریلویز اور کوئلے نیز کانکنی کے وزیر مملکت جناب راؤ صاحب پاٹل دنوے، ریلویز اور ٹیکسٹائل کی وزیر مملکت محترمہ درشنا جاردوش، سماجی انصاف اور تفویض اختیارات کی وزیر مملکت محترمہ پراتیما بھومک نے آج نئی دلّی میں منعقدہ ہفتہ طویل کی تقریبات ’آزادی کی ریل گاڑی اور اسٹیشنز‘ کی اختتامی تقریب میں شرکت کی۔ریلوے بو رڈ کے چیئرمین اور سی ای او جناب وی کے ترپاٹھی،ریلوے بورڈ اور شمالی ریلوے کے سینئر عہدیداران بھی اس تقریب میں موجود تھے۔
اس موقع پر اظہار خیال کرتے ہوئے جناب پرہلاد جوشی نے کہا ’’وزیر اعظم کی رہنمائی میں ملک، آزادی کا امرت مہوتسو منا رہا ہے۔ ہندوستانی ریلویز نے اس یادگاری ہفتے میں ہندوستان بھر میں مختلف مقامات پر مجاہدین آزادی کو خراج عقیدت پیش کرکے بہترین پروگرام کا اہتمام کیا ہے۔ میں انڈین ریلویز کو مبارکباد پیش کرتا ہوں کہ اس نے آج اس طرح کے عظیم جشن کی میزبانی کی اور مجھے مجاہدین آزادی کے ساتھ بات چیت کرنے کا موقع فراہم کیا۔ہمارے مجاہدین ا ٓزادی کے تجربات یقینی طور پر نوجوان نسل کو ترغیب دیں گے اور ان میں جذبہ حب الوطنی کو ابھاریں گے‘‘۔
اختتامی تقریب کے دوران مختلف مقامات سے ، مجاہدین آزادی اور ان کے کنبے کے افراد نے ویڈیو کانفرنسنگ کے ذریعے اختتامی تقریب میں شرکت کی۔تمام زونل ریلویز نے بھی آن لائن موڈ کے توسط سے اس تقریب میں شمولیت کی۔ ریلوے کی طرف سے تیار کی گئی ایک فلم، جس میں ملک بھر میں 75 اسٹیشنوں اور 27 ٹرینوں کی اہمیت کو اجاگر کیا گیا تھا جن کا تعلق تحریک آزادی سے ہے، کی اس تقریب میں نمائش بھی کی گئی۔ بھارت گورو دیویا کاشی آدی اماواسیہ ا یکسپریس کو ویڈیو کانفرنس کے ذریعے ، مدورئی سے جھنڈی دکھا کر روانہ کیا گیا۔ شمالی ریلوے کے فنکاروں نے اس موقع پر ایک نکڑ ناٹک پیش کیا۔
انڈین ریلویز نے ہفتے بھر جاری رہنے والی تقریبات کے دوران ہونے والی سرگرمیوں میں ،رنگین جوشی کی سجاوٹ اور اسٹیشن کی عمارت کی سجاوٹ شامل تھی۔ اسٹیشنوں پر نمائشیں، تصویری گیلریاں اور اسٹینڈی ڈسپلے لگائے گئے تھ۔ اسٹیشن کے پلیٹ فارموں پر ویڈیو کلپس دکھائے جارہے تھے اور حب الوطنی کے گیت بجائے جارہے تھے۔ اسٹیشن کی اہمیت کو اجاگر کرنے کے لیے، اسٹیشن سے تعلق رکھنے والی جدوجہد آزادی کے جوہر پر مشتمل نکڑ ناٹک اور اسٹکس کا انعقاد کیا گیا۔ یادگاری ہفتے کے دوران چند ٹرینوں کو پھولوں سے سجایا گیا اور مجاہدین آزادی نے انھیں جھنڈی دکھا کر روانہ کیا۔
ملک، ’آزادی کا امرت مہوتسو‘، آزادی کے 75 سال کی تقریبات اور ہندوستان کی غیر معمولی پیشرفت اور ترقی کا جشن منا رہا ہے۔ اس سلسلے میں ہندوستانی ریلویز نے لوگوں اور نوجوانوں کو ہندوستان کی شاندار تاریخ سے روشناس کرانے اور انھیں اس سے منسلک کرنے کے مقصد کے ساتھ ، جدوجہد آزادی میں ریلوے کے کردار کو اجاگر کرنے کے لیے ،ایک ہفتہ طویل جشن کا انعقاد کیا تھا۔ یہ تقریبات سفر کرنے وا لے عوام اور وسیع پیمانے پر عوام ا لناس کے ذہنوں میں حب الوطنی کے جذبے کو جِلا بخشنے کے لیے انتہائی پر اثر رہیں۔
یادگاری ہفتے کا جشن ملک بھر میں انتہائی اثر انگیز رہا اور یہ فریڈم اسٹیشن اور اسپاٹ لائٹ ٹرینوں کے اطراف سے زیادہ متحرک تھا تاکہ محوسفر عوام اور بڑے پیمانے پر عوام الناس کے ذہنوں میں جذبہ حب الوطنی کو روشن کیا جاسکے۔